Moni saattaa miettiä, saako vuokravakuuden takaisin tilille ja missä aikataulussa. Takuuvuokran palautus tehdään yleensä heti vuokrasuhteen päätyttyä, kun vuokranantaja on tehnyt asuntoon lopputarkastuksen ja todennut kaiken olevan kunnossa. Tarkkaa laissa määriteltyä aikarajaa takuuvuokran palauttamiseen ei ole, mutta se on kuitenkin tehtävä kohtuullisessa ajassa (useimmiten alle viikon sisään vuokrasuhteen päättymisestä). Rahojen saaminen voi viivästyä, mikäli asunnosta löytyy puutteita, ja vuokranantajalla ja vuokralaisella ilmenee erimielisyyksiä korvattavien vahinkojen kustannuksista. Laissa olevat ennakkotapaukset kuitenkin selkeästi sanovat, että vakuutta ei saa pidättää aiheettomasti missään tilanteessa.